ddrg/super_eurlex huggingface dataset:
60.

poziva Komisijo, naj spodbuja kulturo spoštovanja vrednot iz člena 2 PEU, tudi z okrepljenimi prizadevanji za spodbujanje izobraževanja o državljanstvu EU, ki bi moralo vključevati tudi izobraževanje o pravni državi; poziva Komisijo, naj uvede namenski program, ki bo podpiral inovativne pobude za spodbujanje izobraževanja o državljanstvu EU; poziva Svet in Komisijo, naj zagotovita ustrezne informacije in finančna sredstva za vseevropske, nacionalne, regionalne in lokalne organizacije civilne družbe ter neodvisno novinarstvo, zlasti s strateško uporabo možnosti financiranja iz uredbe o vzpostavitvi programa za državljane, enakost, pravice in vrednote, da bi povečali ozaveščenost in spodbudili vrednote EU, in ustreznih mehanizmov, vključno z letnim poročilom, da boj proti grožnjam pravni državi, ki se ugotovijo v letnem poročilu, zlasti kjer so bile ugotovljene kršitve in pomanjkljivosti; poziva države članice, naj se učijo iz dobre prakse, obravnavajo ugotovljene vrzeli ter sprejmejo ukrepe za izboljšanje razmer v vseh štirih glavnih stebrih, opredeljenih v poročilu o pravni državi; poudarja, da je treba državljane in prebivalce EU ozaveščati o sredstvih in postopkih, ki so na voljo na nacionalni ravni in ravni EU, da bi zaščitili spoštovanje pravne države in poročali o kršitvah;
19.

znova poudarja, da so mehanizmi, kot je dialog o človekovih pravicah med EU in Savdsko Arabijo, pomembni za spodbujanje nadaljnjih razprav, in poziva, naj se dialog nemudoma začne; poziva Evropsko službo za zunanje delovanje (ESZD) in vse delegacije EU, ki sodelujejo pri dialogu, naj se pred tem obrnejo na civilno družbo, da bi pridobile najnovejše informacije in se seznanile s posameznimi primeri; spodbuja uporabo primerjalnih meril za merjenje napredka razprav;
5.

obžaluje stalno diskriminacijo in nasilje nad verskimi in etničnimi manjšinami in skupnostmi na Šrilanki, tudi nad muslimani, hindujci, Tamilci in kristjani; poziva šrilanško vlado, naj odločno obsodi sovražni govor, spodbujanje k nasilju in diskriminaciji verskih in etničnih skupin v državi ter naj poskrbi, da bodo tisti, ki te delitve spodbujajo, tudi v vladi in vojski, za to odgovarjali;
8.

poudarja, da je treba okrepiti vezni steber zdravstvenih sistemov pospeševalnika dostopa do orodij za boj proti COVID-19 (ACT) in s tem povečati zmogljivosti za predelavo, shranjevanje, distribucijo in dostavo po vsem svetu, zlasti v ranljivih državah; poziva EU in njene države članice, naj okrepijo sodelovanje v STO in dajo prednost pospeševalniku ACT, ki je del globalnega odziva EU v vseh stebrih diagnostike, terapevtike, cepiv in krepitve zdravstvenih sistemov; poudarja, da je treba podpreti proizvodne zmogljivosti na afriški celini, in odločno pozdravlja napoved Ekipe Evropa, da bo z 1 milijardo EUR podprla pobudo za izboljšanje proizvodnje in dostopnosti cepiv, zdravil in zdravstvenih tehnologij; poudarja tudi pomen ustreznega regulativnega okvira za farmacevtske izdelke; poudarja, da je EU zdaj odgovorna za naložbe v regionalne distribucijske centre, zlasti v Afriki, in za podporo pri ustanovitvi afriške agencije za zdravila; v zvezi s tem jo poziva, naj podpre lokalne organe za izdajanje dovoljenj, pomaga pri usposabljanju kvalificiranega medicinskega in tehničnega osebja za izvajanje cepljenja, podpre dobavne verige za cepiva in pomaga pri odpravljanju ovir, npr. z dobavo hladilne infrastrukture, zagotavljanjem geografskega in socialno-ekonomskega dosega ter premagovanjem nezaupanja v cepljenje;
76.

pozdravlja napredek pri nadaljnjem usklajevanju zakonodaje Črne gore na področju okolja in podnebnih sprememb ter nacionalnega energetskega in podnebnega načrta s pravnim redom EU in poziva k nadaljnjim prizadevanjem, da bi čim prej pripravili dokument v skladu s priporočili Ministrskega sveta Energetske skupnosti; izraža pohvalo Črni gori, ker je zaščitila reko Zeta kot naravni park; poziva oblasti, naj nujno ukrepajo za boljše varstvo zaščitenih območij in morebitnih območij Natura 2000, vključno z Ulcinjskimi solinami, jezerom Skadar, reko Tara in drugimi; poziva Črno goro, naj izboljša ravnanje z odpadki in obravnava težavo njihovega nezakonitega odlaganja; poziva oblasti, naj v izvajanje okoljskih, podnebnih in energetskih politik ter projektov v državi vključijo lokalne skupnosti in civilno družbo;
8.

meni, da mora biti boj proti korupciji stalen; je zadovoljen, da se je preglednost v procesu sklenitve tega prostovoljnega sporazuma o partnerstvu izkazala za zelo koristno, prav tako pa jo je treba v celoti zagotoviti tudi v procesu izvajanja; poudarja, da je uspeh FLEGT odvisen tudi od boja proti goljufijam in korupciji v celotni verigi dobave lesa; v ta namen poziva EU, naj razširi področje delovanja in okrepi izvrševanje uredbe EU o lesu, da bi odpravili korupcijska tveganja v verigi preskrbe z lesom v EU, tudi z bolj rednimi in sistematičnimi kontrolami in preiskavami v pristaniščih EU; je seznanjen z dosedanjimi prizadevanji Hondurasa, da bi povečal preglednost, in poziva vlado te države, naj zagotovi spodbude v različnih členih vrednostne verige gozdov, da bi povečala preglednost in poskrbela za vključenost najbolj ranljivih subjektov, kot so mladi in ženske iz domorodnih ljudstev, prebivalci afriškega porekla in mali kmetje; prav tako poziva vlado Hondurasa, naj si prizadeva za zaustavitev razširjene korupcije in naj obravnava druge dejavnike, ki spodbujajo nezakonito sečnjo in degradacijo gozdov, zlasti v zvezi s carinskimi organi, honduraškim zavodom za gozdove in ministrstvi, ki se ukvarjajo z gozdovi in zemljiškimi pravicami, pa tudi drugimi organi, ki bodo imeli ključno vlogo pri izvajanju in izvrševanju prostovoljnega sporazuma o partnerstvu; poudarja, da je treba nekaznovanje v gozdarskem sektorju končati, tako da se zagotovi pregon kršitev;
9.

poziva države članice in Komisijo, naj izvedejo enotno naročilo kompletov za diagnostične teste in sklenejo pogodbe s ponudniki storitev laboratorijskih medicinskih analiz, da bi povečale zmogljivost testiranja na COVID-19 na ravni EU; poudarja, da je pri javnih naročilih na področju zdravstva treba imeti visoko raven preglednosti in nadzora; poudarja, da mora Komisija rezervirati dovolj proračunskih sredstev za nakup opreme iz tega odstavka, da bo lahko ukrepala hitro in prepričljivo;
65.

poudarja, da je normalizacija odnosov med Srbijo in Kosovom prednostna naloga in pogoj za pristop obeh držav k EU ter da je bistvena za zagotavljanje stabilnosti in blaginje v širši regiji; priznava večje sodelovanje obeh strani v dialogu, ki ga podpira EU, in poziva k dejavnemu in konstruktivnemu sodelovanju v dialogu, ki ga podpira EU in vodi posebni predstavnik EU, njegov namen pa je skleniti celovit, trajnosten in pravno zavezujoč sporazum v skladu z mednarodnim pravom;
—

ob upoštevanju mnenja Agencije Evropske unije za temeljne pravice št. 3/2019 z dne 4. marca 2019 z naslovom Update of the 2016 Opinion of the European Union Agency for Fundamental Rights on fundamental rights in the „hotspots“set up in Greece and Italy (Posodobitev mnenja Agencije Evropske unije za temeljne pravice iz leta 2016 o temeljnih pravicah na žariščnih točkah, vzpostavljenih v Grčiji in Italiji),
20.

ponavlja poziv Rhone Smith, posebne poročevalke OZN o stanju človekovih pravic v Kambodži, kamboškim oblastem, naj odprejo državljanski prostor, zavarujejo in spodbujajo temeljne svoboščine, tudi pravico do zbiranja in izražanja, ter omogočijo pravično sojenje vsem, kot zahtevajo mednarodne norme in standardi človekovih pravic ter kamboški zakoni;
—

ob upoštevanju dela Agencije Evropske unije za temeljne pravice, zlasti poročil z naslovom Pravice v praksi: dostop do odvetnika in procesne pravice v kazenskih postopkih in postopkih na podlagi evropskega naloga za prijetje z dne 13. septembra 2019 („Rights in practice: access to a lawyer and procedural rights in criminal and European arrest warrant proceedings“), Razmere v zaporih v Evropski uniji: pravila in realnost z dne 11. decembra 2019 (Criminal detention conditions in the European Union: rules and reality) ter Odvzem prostosti in alternativne kazni: temeljne pravice pri premestitvah med državami članicami („Criminal detention and alternatives: fundamental rights aspects in EU cross-border transfers“) z dne 9. novembra 2016 ter zbirke podatkov o kazenskih pridržanjih, vzpostavljene decembra 2019,
O.

ker najnovejše poročilo, ki ga je 14. januarja 2021 objavil inštitut CASLA, vsebuje dokaze o strateškem načrtovanju sistematičnega zatiranja in nadaljevanja kaznivih dejanj režima zoper človečnost in razkriva nove vzorce mučenja, porast nezakonitih tajnih pridržanj in centrov za mučenje ter vmešavanje drugih držav v napeljevanje k tem kaznivim dejanjem in njihovo izvrševanje; ker so v poročilu poudarjene tudi nečloveške razmere, v katerih politične zapornike pridržujejo pod zemljo in izpostavljajo nenehnemu fizičnemu in psihičnemu mučenju, kar je v nasprotju z minimalnimi standardi iz pravil za ravnanje z zaporniki, ki so jih sprejeli na prvem kongresu Združenih narodov o preprečevanju kriminala in ravnanju s prestopniki v Ženevi leta 1955 in potrdili z resolucijo Ekonomsko-socialnega sveta št. 663 C (XXIV) z dne 31. julija 1957 in št. 2076 (LXII) z dne 13. maja 1977;
20.

poziva Komisijo, naj sprejme vse potrebne ukrepe, da bi dosegla dobro kemijsko stanje, in odločno ukrepa na ravni EU, če države članice ne bodo izpolnile okoljskih standardov kakovosti za prednostne snovi, ki sodijo na področje zakonodaje EU; poudarja, da je treba na seznam prednostnih snovi dodati snovi, relevantne za proizvodnjo pitne vode, kot so per- in polifluoroirane alkilne snovi (PFAS) in ustrezna zdravila; meni, da bi se zaskrbljujoča nova onesnaževala in toksičnost zmesi lahko oziroma morale obravnavati v okvirni direktivi o vodah in posebnih hčerinskih direktivah; poziva Komisijo, naj posodobi prilogi k direktivi o prednostnih snoveh in direktivi o podzemni vodi ter vanju doda ustrezne snovi, da bi bilo mogoče uresničiti cilje iz okvirne direktive o vodah in bolje zaščititi vire pitne vode; poziva Komisijo, naj izvajanje vodne zakonodaje uskladi s trajnostno strategijo za kemikalije in strategijo za biotsko raznovrstnost, da bodo sladkovodna telesa in njihovi ekosistemi ustrezno zaščiteni, naj določi časovni načrt za postopno odpravo vseh nebistvenih načinov uporabe polifluoroiranih alkilnih snovi ter naj spodbudi razvoj varnih in netrajnih alternativ za vse druge načine uporabe teh snovi; poziva Komisijo, naj financira raziskave in razvoj strategij za reševanje splošno prisotnih obstojnih bioakumulativnih in strupenih snovi, da bi izboljšali kakovost vodnih teles in zmanjšali tveganje za zdravje živali in ljudi ter za okolje; priporoča razvoj novih smernic za izboljšanje metod spremljanja zmesi in poročanja o njih, pa tudi poročanja o učinkih „koktajla“; poziva k širši uporabi nadzornega seznama za spremljanje potencialnih onesnaževal v vodi in določanje tveganja, ki ga predstavljajo za vodno okolje; poziva Komisijo, naj pospeši delo na področju razvoja metod za ocenjevanje zmesi in ravnanje z njimi ter ga dopolni z uvedbo faktorja ocenjevanja zmesi;
20.

izraža svojo podporo evropski državljanski pobudi Zaščita manjšin – milijon podpisov za raznolikost Evrope; poziva Komisijo, naj se nanjo odzove in predlaga pravne akte na podlagi Pogodb in uredbe o evropski državljanski pobudi ter v skladu z načeloma subsidiarnosti in sorazmernosti; opozarja, da se v pobudi, ki jo je registrirala Komisija, poziva k zakonodajnim predlogom na devetih različnih področjih, in ponavlja poziv, da se v skladu s pobudo preveri in oceni vsak predlog posebej;
17.

je seznanjen z odločbo ustavnega sodišča z dne 27. julija 2018 v zvezi neskladnostjo Istanbulske konvencije z ustavo Bolgarije; obžaluje, da Bolgarija konvencije zaradi te odločbe ne more ratificirati; je močno zaskrbljen zaradi stalno negativne in netočne javne razprave o konvenciji, ki jo zaznamuje široka kampanja dezinformiranja in blatenja po negativnem poročanju o tej temi v več medijih, domnevno povezanih z vlado in opozicijskimi strankami, pri čemer je še toliko bolj skrb vzbujajoče, da so pri tem sodelovali politiki in politične stranke, zastopani v bolgarskem parlamentu; je zaskrbljen, da stalno negativni odnos do konvencije dodatno prispeva k stigmatizaciji ranljivih skupin, izpostavljenih tveganju nasilja na podlagi spola, katerih položaj se je zaradi COVID-19 in ukrepov omejitve gibanja izrazito poslabšal po vsej Evropi, tudi v Bolgariji, ter med storilci kaznivih dejanj na podlagi spola krepi in ustvarja občutek nekaznovanosti; obžaluje, da so se nedavne spremembe kazenskega zakonika, s katerimi so bile uvedene strožje kazni za nasilje na podlagi spola, izkazale za nezadostne za obravnavanje zapletenosti težave in zlasti njeno preprečevanje; zato poziva bolgarske organe, naj okrepijo preprečevanje nasilja v družini in boj proti njemu, storijo, kar je potrebno, da se omogoči ratifikacija Istanbulske konvencije, in vključijo čim več elementov iz konvencije, ki so skladni z njenim ustavnim redom, ter hkrati poiščejo širšo rešitev za preostale elemente in povečajo število zatočišč in drugih socialnih storitev, ki so potrebne za zagotavljanje podpore žrtvam nasilja v družini;
82.

čaka na rezultate pregleda politik EIB/Evropskega investicijskega sklada za boj proti goljufijam, ki se je začel leta 2018, in podpira strožje izvajanje politike banke o ničelni toleranci do goljufij, korupcije in do drugih oblik prepovedanega ravnanja; poziva EIB, naj v prihodnje okrepi sodelovanje z Evropskim uradom za boj proti goljufijam (OLAF) in Evropskim javnim tožilstvom ter pristojnim organom poroča o vseh primerih morebitnih goljufij; meni, da bi moralo Evropsko javno tožilstvo v prihodnosti imeti pooblastilo za pregon kriminalnih dejavnosti v zvezi s sredstvi EIB v državah članicah EU, ki so članice Evropskega javnega tožilstva;
17.

poudarja, da bi morali ukrepi, ki jih vlade sprejmejo v odziv na pandemijo, ščititi človekove pravice državljanov, ne pa jih spodkopavati; poudarja, da bi morali biti ti ukrepi nujni, sorazmerni in nediskriminatorni, da bi morali biti v skladu z mednarodnimi obveznostmi na področju človekovih pravic in nacionalno zakonodajo ter da bi morali veljati le, dokler so nujno potrebni, in ne bi smeli biti izgovor za omejevanje demokratičnega in državljanskega prostora, temeljnih svoboščin in spoštovanja pravne države;
7.

meni, da sporazum o partnerstvu o trajnostnem ribištvu med EU in Gvinejo Bissau ne bo dosegel svojih ciljev, če ne bo pripomogel k vzpostavitvi sistema upravljanja za trajnostno, dolgoročno izkoriščanje njenih ribolovnih virov; meni, da je nadvse pomembno ravnati v skladu z določbami iz Protokola, ki se nanašajo na sektorsko podporo, da bo Protokol prispeval k polnemu izvajanju nacionalne strategije za ribištvo in modro gospodarstvo; meni, da so prednostna področja za podporo EU v zvezi s tem mobilizacija potrebne tehnične in finančne pomoči za: a. krepitev institucionalne zmogljivosti, zlasti regionalnih in globalnih strategij za upravljanje ribištva, da se upoštevajo kumulativni učinki različnih ribiških sporazumov držav v regiji; b. podpiranje krepitve zaščitenih morskih območij, da bi prešli k integriranemu upravljanju ribolovnih virov; c. razvoj ključne infrastrukture za ribištvo in z njim povezane dejavnosti, kot so pristanišča (tako industrijska in obrtna), mesta za iztovarjanje, skladiščenje in predelavo rib, trgi, strukture distribucije in trženja ter laboratoriji za analizo kakovosti, da bi se iztovorilo več rib, ulovljenih v vodah Gvineje Bissau; d. krepitev zmogljivosti lokalnih gospodarskih subjektov v ribiškem sektorju s podpiranjem organizacij ribičev; e. usposabljanje ribičev; f. podpiranje malega ribolova; g. prispevanje k dobremu ekološkemu stanju morskega okolja, zlasti s podpiranjem lokalnih akterjev pri pobiranju odpadkov in ribolovnega orodja; h. priznavanje in krepitev vloge žensk in mladih pri ribolovu ter boljšo vključitev te vloge s podpiranjem določanja ustreznih pogojev v ta namen;
18.

poudarja, da je treba dodatno izboljšati zbiranje po spolu ločenih podatkov na področjih, kot so neformalno zaposlovanje, podjetništvo, dostop do financiranja in zdravstvenih storitev, nasilje nad ženskami in neplačano delo; poudarja, da je za oblikovanje politike, podprte z informacijami in dokazi, treba zbrati in uporabiti kakovostne podatke in dokaze; poziva Komisijo in države članice, naj zberejo razčlenjene podatke, da bi bolje ocenili in spremljali napredek pri zmanjševanju razlik med plačami moških in žensk, pri tem pa naj posebno pozornost namenijo skupinam, ki se soočajo z različnimi in presečnimi oblikami diskriminacije, kot so invalidke, priseljenke in pripadnice etničnih manjšin, Rominje, starejše ženske, matere samohranilke in osebe LGBTIQ;
56.

opozarja, da globalna in evropska varnost temeljita na učinkovitem mednarodnem nadzoru nad oborožitvijo, razoroževanju in neširjenju orožja; ugotavlja, da neodgovoren prenos orožja tretjim državam ogroža in slabi SZVP, predvsem prizadevanja EU za mir, stabilnost in trajnostni razvoj; zahteva strogo izpolnjevanje osmih meril iz Skupnega stališča 2008/944/SZVP o nadzoru izvoza orožja ter poziva k mehanizmu za spremljanje in nadzor tega izpolnjevanja na ravni EU; poudarja, da mora obrambna industrija denar davkoplačevalcev uporabiti uspešno in učinkovito ter da mora EU spodbujati razvoj bolj povezanega notranjega trga za obrambno opremo ter usklajene politike za podporo raziskavam in razvoju na področju obrambe; poziva države članice, naj večstransko jedrsko razorožitev postavijo za prednostno nalogo v zunanji in varnostni politiki EU; je prepričan, da se mora EU še naprej truditi, da bi ohranila jedrski dogovor z Iranom pri življenju; poziva podpredsednika Komisije/visokega predstavnika, naj uporabi vsa razpoložljiva politična in diplomatska sredstva za zaščito skupnega celovitega načrta ukrepanja in nove pogodbe o zmanjšanju strateškega orožja (Novi START) ter začne izvajati usklajeno in verodostojno strategijo za večstranska pogajanja o ukrepih za umiritev razmer na območju regije in za krepitev zaupanja v Zalivu, ki bo vključeval vse akterje v regiji; poudarja, da je sposobnost EU, da ima diplomatske odnose z vsemi vpletenimi akterji, močan adut, ki bi ga bilo zato treba polno izkoristiti;
3.

izraža obžalovanje, da zadevni državi članici kljub zaslišanjem še nista dosegli pomembnega napredka pri odpravljanju očitnih tveganj resne kršitve vrednot iz člena 2 PEU; z zaskrbljenostjo ugotavlja, da poročila in izjave Komisije in mednarodnih organizacij, kot so OZN, OVSE in Svet Evrope, kažejo, da se je položaj na Poljskem in Madžarskem od začetka uporabe člena 7(1) PEU poslabšal; poudarja, da so zaradi tega, ker Svet ni učinkovito uporabil člena 7 PEU, še naprej ogroženi neokrnjenost skupnih evropskih vrednot, medsebojno zaupanje in verodostojnost Unije kot celote; ponavlja svoje stališče glede odločitve Komisije, da uporabi člen 7(1) PEU v zvezi z razmerami na Poljskem, in glede svojega predloga, v katerem je Svet pozval, naj v skladu s členom 7(1) PEU ugotovi obstoj očitnega tveganja, da bi Madžarska lahko huje kršila temeljne vrednote Unije, zato poziva Svet, naj zagotovi, da bodo na zaslišanjih v skladu s členom 7(1) PEU obravnavani tudi novi dogodki in da se bodo ocenila tveganja kršitev na področju neodvisnosti sodstva, svobode izražanja, vključno s svobodo medijev, svobode umetnosti in znanosti, svobode združevanja in pravice do enake obravnave; poziva Komisijo, naj pri obravnavi očitnega tveganja, da bi Poljska in Madžarska lahko huje kršili vrednote, na katerih temelji Unija, v celoti izkoristi razpoložljive instrumente za ta namen, med katerimi sta zlasti hitri postopek za ugotavljanje kršitev in predlog Sodišču za sprejetje začasnih ukrepov;
A.

ker imata EU in ZDA največji obseg dvostranskih trgovinskih in naložbenih odnosov, uživata najbolj celovite gospodarske odnose na svetu in kljub sedanjim trgovinskim trenjem delita pomembne vrednote ter politične in gospodarske interese;
11.

poziva afganistanske oblasti, naj zagotovijo varnost Mohamedu Musi Mahmudiju in Ehsanuli Hamidiju; poziva jih še, naj nemudoma in brezpogojno izpustijo vse zagovornike človekovih pravic, zapornike vesti in novinarje, ki so bili pridržani in obsojeni zgolj zaradi uveljavljanja pravice do svobode izražanja in mirnega zbiranja;
8.

naroči svojemu predsedniku, naj to resolucijo posreduje Svetu in Komisiji ter vladam in parlamentom držav članic.
I.

ker je 4. marca 2019 Nadia Madasi, ki je bila 15 let napovedovalka na televizijskem kanalu Algérie, odstopila, pri čemer so se pojavile domneve, da je bila žrtev cenzure; ker je 5. marca 2019 ministrstvo za komunikacije sankcioniralo časopis Ečoruk in televizijski kanal El Bilad, ker sta poročala o protestih; ker so Facebook skupino Algérie – Debout!, ki ima več kot 500 000 članov, zatemnili, njeno ustanoviteljico in administratorko Sofiane Benjunes pa nadlegovali in večkrat zaslišali, preden so zoper njo podali obtožbo; ker so bile revije Jeune Afrique, Tout Sur l’Algerie, Algérie Part, Interlignes, in Observ'Algérie cenzurirane;
D.

ker je prvostopenjsko sodišče 27. avgusta 2019 tri aktivistke za delavske pravice – Sepideh Gholjan, Sanaz Alahjari in Asal Mohamadi – obsodilo v zvezi z obtožbami, med katerimi sta bila tudi „zbiranje in prikrito sodelovanje za delovanje proti nacionalni varnosti“; ker se je 24. in 31. avgusta izkazalo, da sta bili Marzieh Amiri in Atefeh Rangriz, zagovornici delavskih pravic, ki sta bili pridržani vse od aretacije na miroljubnem protestu ob prazniku dela, obsojeni na deset let in pol zapora ter 148 udarcev z bičem oziroma enajst let in pol zapora in 74 udarcev z bičem za obtožbe, med katerimi so „zbiranje in prikrito sodelovanje za delovanje proti nacionalni varnosti“, „propaganda, uperjena proti državi,“ ter „motenje javnega reda“;
14.

naroči svojemu predsedniku, naj to resolucijo posreduje Svetu in Komisiji, podpredsedniku Komisije/visokemu predstavniku Unije za zunanje zadeve in varnostno politiko, ugandskemu predsedniku, ugandskemu parlamentu ter Afriški uniji in njenim institucijam.
—

ob upoštevanju razprave na plenarnem zasedanju 13. decembra 2017 in zlasti odgovorov estonskega predsedstva Sveta in Komisije na podlagi vprašanj za ustni odgovor (člen 128 Poslovnika), ki jih je 29. novembra 2017 vložila Danuta Maria Hübner v imenu Odbora za ustavne zadeve ter so naslovljena na Svet in Komisijo, o pravici Evropskega parlamenta do preiskave,
—

Resolucija z dne 30. maja 2018 o osnutku izvedbenega sklepa Komisije o odobritvi dajanja proizvodov, ki vsebujejo gensko spremenjeno koruzo 1507 × 59122 × MON 810 × NK603, so iz nje sestavljeni ali proizvedeni, in gensko spremenjeno koruzo s kombinacijo dveh ali treh transformacij 1507, 59122, MON 810 in NK603, ter o razveljavitvi sklepov 2009/815/ES, 2010/428/EU in 2010/432/EU v skladu z Uredbo (ES) št. 1829/2003 Evropskega parlamenta in Sveta o gensko spremenjenih živilih in krmi (Sprejeta besedila, P8_TA(2018)0222).
—

ob upoštevanju Direktive (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (4AMLD), zlasti členov 9(2) in 64(5) (1), kakor je bila spremenjena z Direktivo (EU) 2018/843 Evropskega parlamenta in Sveta z dne 30. maja 2018 o spremembi Direktive (EU) 2015/849 Evropskega parlamenta in Sveta o preprečevanju uporabe finančnega sistema za pranje denarja ali financiranje terorizma in spremembi Direktiv 2009/138/ES in 2013/36/EU (5AMLD), zlasti člena 1(5) (2),
16.

poudarja, da bi celostna ureditev zdravil na osnovi konoplje na podlagi dokazov pomenila dodatna sredstva za javne organe, omejila bi črni trg in zagotovila kakovost in natančno označevanje, ki bi pomagalo nadzorovati prodajna mesta, omejila dostop mladoletnih do te substance ter pacientom zagotovila pravno varnost in varen dostop do nje za uporabo v zdravstvene namene, za mlade in nosečnice pa bi veljali posebni previdnostni ukrepi;